বিহারে ৭,৪০০ জন HIV পজিটিভ, আক্রান্ত ৪০০-রও বেশি শিশু

ওয়েব ডেস্ক: বিহারের (Bihar) সীতামারহি (Sitamarahi) জেলায় বাড়ছে এইচআইভি (HIV) সংক্রমণের সংখ্যা। ক্রমবর্ধমান সংক্রমনের হার দেখে উদ্বেগে প্রশাসন। জেলা হাসপাতালের এআরটি (ART) সেন্টারের তথ্য অনুযায়ী, এখনও পর্যন্ত প্রায় ৭,৪০০ জন এইচআইভি পজিটিভ রোগী চিহ্নিত হয়েছেন। আরও চিন্তার বিষয়, এই তালিকায় রয়েছে ৪০০ জনেরও বেশি শিশু।

স্বাস্থ্যকর্মীরা মনে করছেন, অধিকাংশ ক্ষেত্রে বাবা-মায়ের মাধ্যমেই এই ভাইরাস শিশুদের শরীরে প্রবেশ করেছে। জন্মের সময় বা জন্মের পর শিশুরা মা–বাবার মাধ্যমে সংক্রমিত হয়ে থাকতে পারে বলে প্রাথমিক অনুমান।

আরও পড়ুন: ইন্ডিগোর বিরুদ্ধে ফের কড়া পদক্ষেপ DGCA-এর, বরখাস্ত করা হল ৪ ফ্লাইট ইন্সপেক্টরকে

এআরটি সেন্টারের মেডিকেল আধিকারিকরা জানিয়েছেন, শিশুদের মধ্যে এমন উচ্চ হারে সংক্রমণ স্থানীয় স্বাস্থ্য পরিকাঠামোর উপর চাপ বাড়াচ্ছে। বিশেষজ্ঞদের মতে, সংক্রমণ বাড়ার মূল কারণ জনসচেতনার অভাব। অনেক ক্ষেত্রেই পরিবারে কেউ HIV আক্রান্ত হলেও তা সময়মতো পরীক্ষা বা চিকিৎসার আওতায় আনা হয় না। চিকিৎসকদের জন্য সতর্কবার্তা, দ্রুত সচেতনতা বৃদ্ধি, পরিকাঠামো উন্নতি এবং মাতৃ–শিশু স্বাস্থ্য পরিষেবায় নজরদারি জোরদার না হলে পরিস্থিতি আরও জটিল হতে পারে।